Premier van Taiwan bedank | Nuus24
Premier van Taiwan bedank
Taipei – Sean Chen, premier van Taiwan, het Vrydag tydens 'n mediakonferensie sy bedanking aangekondig te midde sterk teenkanting teen sy regering.Chen het tydens die mediakonferensie gesê sy gesondheidstoestand sal hom nie toelaat om sy verpligtinge as hoof van die Kabinet te vervul nie.President Ma Ying-jeou se kantoor het in 'n verklaring gesê die bedanking word aanvaar. Adjunkpremier Jiang Yi-hua sal die leisels by Chen oorneem.Die 63-jarige Chen is in Januarie 2012 as premier aangestel.Hy het die afgelope tyd skerp kritiek ontlok omdat hy nie daarin kon slaag om beleidsveranderinge te implementeer om die impak van die wêreldwye ekonomiese krisis teë te werk nie.– Volg Nuus24 op Twitter - Sapa - AP